Rikunarita-ORG/Wikinium huggingface dataset:
# கடலடிச் சமவெளி

**கடலடிச் சமவெளி** (Abyssal plain) கிடை மட்டமாக அல்லது மிகக் குறைந்த சரிவுடன் காணப்படும் கடலுக்கு அடியில் உள்ள தரை ஆகும். இவை புவியில் உள்ள கூடிய சமதளமாகவும், வழுவழுப்பாகவும் அமைந்த பகுதிகளுள் அடங்கும். இப் பகுதிகள் மிகக் குறைவாகவே ஆராயப் பட்டுள்ளன. ஏறத்தாள 40% கடல் தரையை உள்ளடக்கியுள்ள இக் கடலடிச் சமவெளிகள் 2,200 தொடக்கம் 5,500 மீட்டர்கள் வரையான ஆழத்தை எட்டுகின்றன. இவை கண்ட எழுச்சியின் அடிப்பகுதிக்கும் நடுக்கடல் முகடுகளுக்கும் இடையில் அமைந்துள்ளன.

கீழ்ப் புவியோடு உருகி மேல் தள்ளப்பட்டு நடுக் கடல் முகட்டுப் பகுதியில் கடல் மட்டத்துக்கு வந்து புதிய கடல் புறவோட்டை உருவாக்குகின்றன. இப் புதிய கடல் புறவோடு பெரும்பாலும் எரிமலைப் பாறைகளாக இருப்பதுடன் கரடுமுரடான நிலவமைப்பைக் கொண்டவையாகவும் இருக்கின்றன. இக் கரடுமுரடான தன்மையின் அளவு நடுக் கடல் முகடுகள் பரவும் வீதத்தில் தங்கியுள்ளது. குறிப்பிடத்தக்க அளவில் மாறுபடும் இப் பரவல் வீதங்கள் கூடிய வேகம், நடுத்தர வேகம், குறைவான வேகம் என மூன்றாகப் பகுக்கப்படுகின்றன. கூடிய வேகம் என்பது ஆண்டுக்கு 100 மில்லிமீட்டரிலும் அதிகமானது, நடுத்தரம் ~ 60 மிமி / ஆண்டும், குறைந்த வேகம் ஆண்டுக்கு 20 மில்லிமீட்டரிலும் குறைவானதும் ஆகும்.

## மேற்கோள்கள்
# வணிகக் காற்று

வணிகக்காற்று மஞ்சள் (அம்புக்குறிகளில்)
**வணிகக் காற்று** அல்லது **தடக்காற்று** என்பது நிலநடுக்கோட்டு வெப்பமண்டல வளிமண்டலத்தின் கீழடுக்கின் கீழ்ப்பகுதியில் வீசும் காற்றோட்டமாகும். புவியின் வடஅரைக்கோளத்தில் வடகிழக்காகவும் தென்அரைக்கோளத்தில் தென்கிழக்காகவும் இக்காற்று வீசும்.

பல நூற்றாண்டுகளாக இக்காற்றோட்டத்தைப் பயன்படுத்தியே மாலுமிகள் கடலில் தங்கள் கப்பலைச் செலுத்தி வாணிகஞ் செய்து வந்ததால் இக்காற்று வணிகக்காற்று எனப் பெயர் பெற்றது.

## மேற்கோள்கள்
# திமிங்கல-மீனம் மீகொத்து தொகுப்பு

**திமிங்கல - மீனம் மீகொத்து தொகுப்பு**, இப்படத்தில் நடுவில் காணப்படுவதே **கன்னி விண்மீன் மீகொத்துதிமிங்கல - மீனம் மீகொத்து தொகுப்பு** என்பது நம் பால் வழி உள்ள கன்னி விண்மீன் மீகொத்து போல் பல விண்மீன் மீகொத்துகளைக் கொண்டது.

## கண்டுபிடிப்பு

இதை 1987ஆம் ஆண்டு அவாய் பல்கலைக்கழகத்தை சேர்ந்த டூலி (en:R. Brent Tully) என்ற வானியலார் கண்டறிந்தார்.

## பரிமாணம்

இந்த திமிங்கல - மீனம் மீகொத்து தொகுப்பு 100 கோடி ஒளியாண்டு நீளமும் 15 கோடி ஒளியாண்டு அகலமும் கொண்டது. இதுவரையில் கண்டுபிடிக்கப்பட்ட மீகொத்து தொகுப்புகளில் இது 2ஆவது பெரிய மீகொத்து தொகுப்பாகும். (சுலோன் பெரும் சுவர் (en:Sloan Great Wall) - முதல் பெரியது)

இத்தொகுப்பு ஐந்து பாகங்களை கொண்டது. நாமிருக்கும் கன்னி விண்மீன் மீகொத்து இதில் 0.1 சதவிகிதமே உள்ளது.

## மேற்கோள்

இடமிருந்து வலமாக புவி, சூரிய மண்டலம், சூரிய மண்டல துணைக்குழு, பால் வழி, உட் குழு, கன்னி விண்மீன் மீகொத்து, திமிங்கல-மீனம் மீகொத்து தொகுப்பு, காட்சிக்குட்பட்ட பேரண்டம்.(*பெரிய படிமத்துக்கு இங்கே சொடுக்குங்கள்.*)
# சாரீரப்பதன்

வளிமண்டல ஈரப்பதனை அளக்கும் ஈரப்பதன் மானி(hygrometer).
சாரீரப்பதன்(relative humidity) எனப்படுவது வளிமண்டலத்தில் காணப்படும் நீராவியின் அளவிற்கும் நிரம்பிய நிலை நீராவியளவிற்கும் இடையயிலான விகிதமாகும்.

## வரைவிலக்கணம்

நீர்- வளி கொண்டகலவை ஒன்றின் **சாரீரப்பதன்** WIKINIUM\_MATH\_PH\_0 எனப்படுவது, குறித்த வெப்பநிலையில் அக்கலவையிலுள்ள நீராவியின் பகுதி அமுக்கத்திற்கும் WIKINIUM\_MATH\_PH\_2 நீராவியின் நிரம்பல் ஆவியமுக்கத்திற்கும் WIKINIUM\_MATH\_PH\_4 இடையிலான விகிதம் ஆகும்.

பின்வரும் சமன்பாட்டின் மூலம் சாரீரப்பதன் கணிக்கப்படும் . இது சதவீதத்தில் பொதுவாகத் தரப்படும்.:

 WIKINIUM\_MATH\_PH\_6
## கணிப்பீடு

வளி நீர்க் கலவையொன்றின் ஈரக்குமிழ் வெப்பநிலை மற்றும் உலர் குமிழ் வெப்பநிலை என்பன தெரியுமாயின் சைக்குறேமற்றிக்(psychrometric) அட்டவணை மூலம் சாரீரப்பதனை நேரடியாகக் காணலாம்.

## சாரீரப்பதனின் முக்கியத்துவம்

* காலநிலையைக் கட்டுப்படுத்துவதில் வெப்பநிலையையும் சாரீரப்பதனையும் கட்டுபப்டுத்துவதன் மூலம் கட்டிடங்கள், வாகனங்கள் போன்றவற்றில் தகுந்த சூழல் ஏற்படுத்தப்படுவதுடன் இயந்திரங்களிலும் செயற்பாடுகளிலும் தொழில்நுட்பத்திறன் பேணப்படுகிறது.

### சுவாத்தியமான சூழல்

மனித உடல் தோலில் வியர்வை ஆவியாவதன் மூலம் குளிரூட்டப்படும் செயல்முறை கொண்டது. இதனால் ஈரமான வளிக்கு உணர்திறன் கொண்டது. ஈரமான் சூழலிலும் பார்க்க உலர் சூழலில் அதிக ஆவியாதல் முறையைக் காட்டும்.இதனால் சாரீரப்பதன் உயர்வாயுள்ள போது அதிக உஸ்னம் உணரப்படும்..

எ.கா:
வளிமண்டல வெப்பநிலை 24 °C (75 °F) இருக்கும் போது சாரீரப்பதன் பூச்சியமாக இருக்குமாயின் இவ் வெப்பநிலை 21 °C (69 °F) ஆக உணரப்படும்.. இதே வெப்பநிலை சாரீரப்பதன் 100% ஆக இருக்கும் போது 27 °C (80 °F)ஆக உணரப்படும்.

* + வாகனங்களிலும் கட்டடங்களிலும் இதே நுட்பத்தைப் பயன்படுத்தியே வளிபதனப்படுத்துதல் செய்யப்படுகிது. இதே போல் சில செயற்பாடுகளுக்கு தேவைப்படுகின்ற விசேட இயக்க சூழல் சாரீரப்பதனைக் கட்டுப்படுத்துவதனாலேயே சாத்தியமாக்கப்படுகிறது.

## உசாத்துணை
# உலகளாவிய வானியல் ஒன்றியம்

**உலகளாவிய வானியல் ஒன்றியம்** (International Astronomical Union) என்பது மெய்யியல் முனைவர் பட்டமோ அல்லது அதற்கும் மேலோ தேர்ச்சிப்பெற்ற தொழிலார்ந்த வானியல் வல்லுநர்கள் இணைந்த கூட்டமைப்பாகும். இதுவே வானில் காணப்படும் அனைத்து விண்வெளிப் பொருட்களுக்கும் பெயரிடவும், பிற கண்டுபிடிப்புகளை அங்கீகரிக்கவும் அதிகாரம் கொண்ட உலகளாவிய இயக்கம் ஆகும்.

## மேற்கோள்கள்
# ஆங்கிலிக்கம்

**ஆங்கிலிக்கம்** (இலங்கை வழக்கு: **அங்கிலிக்கன்**)என்பது கிறித்தவத்தின் ஒரு முக்கியப் பிரிவு மற்றும் வரலாறுமிகு பாரம்பரியமாகும். சர்வதேச ஆங்கிலிக்க ஒன்றியத்தில் இணைந்துள்ள திருச்சபைகளின் போதனையும் உபதேசமும் ஆங்கிலிக்கம் எனப்படலாம். இவையாவும் இங்கிலாந்து திருச்சபை, அதன் வழிபாடு மற்றும் தேவாலய அமைப்பை பின் தொடர்கிறன. ஆங்கிலிக்கம், கத்தோலிக்க திருச்சபை, சீர்திருத்தத் திருச்சபைகள், மற்றும் மரபுவழி திருச்சபைகளுடன், கிறித்தவத்தில் ஒரு முக்கிய பாரம்பரியமாக திகழ்கிறது.

## தோற்றம்

ஆங்கிலிக்க என்னும் சொல், 'ecclesia anglicana' (வட்டெழுத்து: எக்லீஸியா ஆங்க்லிகானா) என்னும் இலத்தீன் சொல்லில் இருந்து எடுக்கப்பட்டுள்ளது. இதற்கு பொருள் 'ஆங்கில ஆலயம்' என கூறலாம். ஆங்கிலிக்க ஒன்றியத்தின் வெளி உள்ள சில திருச்சபைகள் தங்களை ஆங்கிலிக்க என அழைத்தாலும், அநேகமான ஆங்கிலிக்க திருச்சபைகள் ஆங்கிலிக்க ஒன்றியத்தில் அமைந்துள்ளன.

## மேற்கோள்கள்

1.
# டைன் ஆற்றங்கரை நியூகாசில்

| டைன் ஆற்றங்கரை நியூகாசில் நகரம்
*நியூகாசில்* |
| --- |
| பெருநகர் பரோ & நகரம் |
|  |
|  நகர மன்றத்தின் மரபுவழி மேலங்கி |
| அடைபெயர்(கள்): தி டூன் |
| குறிக்கோளுரை: "Fortiter Defendit Triumphans" *"வீரமான தற்காப்பால் வெற்றி"* |
|  இங்கிலாந்தினுள் நியூகாசிலின் அமைவிடம் |
| நாடு | ஐக்கிய இராச்சியம் |
| உள்ளங்க நாடு | இங்கிலாந்து |
| மண்டலம் | வடகிழக்கு இங்கிலாந்து |
| சிறப்பு கௌன்டி | டைனும் வியரும் |
| நிர்வாகத் தலைமையகம் | நியூகாசில் நகர மையம் |
| நிறுவப்பட்டது | 2வது நூற்றாண்டு |
| நகர அரசியலமைப்பு | ஹென்றி II |
| கௌன்டி அமைப்பு | 1400 |
| நகரத் தகுதி | 1882 |
| அரசு |
|  • வகை | பெருநகர் பரோ, நகரம் |
|  • ஆட்சி அமைப்பு | நியூகாசில் நகர மன்றம் |
|  • மேயர் | ஜாக்கி சீசெங்கர் |
| பரப்பளவு |
|  • பெருநகர் பரோ & நகரம் | 113 km2 (44 sq mi) |
| மக்கள்தொகை  |
|  • பெருநகர் பரோ & நகரம் | 2,79,100 |
|  • பெருநகர் | 8,79,996 (டைன்சைடு) 10,93,400 (டைனும் வியரும்) 16,50,000 (டைனும் வியரும் நகர மண்டலம்) |
| நேர வலயம் | ஒசநே+0 (கிரீன்விச் இடைநிலை நேரம்) |
| அஞ்சல்குறியீடு | NE |
| இடக் குறியீடு | 0191 |
| ISO 3166-2 | GB-NET |
| ONS code | 00CJ (ONS) E08000021 (GSS) |
| OS grid reference | NZ249645 |
| NUTS 3 | UKC22 |
| Demonym | ஜியோர்டி], நோவோகாசுத்திரியர் |
| இணையதளம் | www.newcastle.gov.uk |

**டைன் ஆற்றங்கரை நியூகாசில்**  (*Newcastle upon Tyne*, /njuːˈkɑːsəl/ (கேட்க), *நியூகாசில் அப்பான் டைன்*, சுருக்கமாக **நியூகாசில்**) வடகிழக்கு இங்கிலாந்தின் *டைனும் வியரும்* கௌன்ட்டியில் அமைந்துள்ள நகரமும் பெருநகர் பரோவும் ஆகும். வரலாற்றின்படி1974ஆம் ஆண்டுவரை இது நார்தம்பர்லாந்து கௌன்ட்டியின் அங்கமாக இருந்தது. டைன் ஆற்றின் வடகரையில் வடகடலிலிருந்து 8.5 mi (13.7 km) தொலைவில் உள்ளது. முன்பு உரோமைப் பேரரசின் குடியிருப்பாக இருந்த *பொன்சு ஏலியசு* என்றவிடத்திலேயே இந்நகரம் வளர்ந்துள்ளது. இங்கு இங்கிலாந்தைக் கையகப்படுத்திய நோர்மாந்திய பிரபு வில்லியத்தின் (பின்னர் இங்கிலாந்தின் முதலாம் வில்லியம்) மகன் குர்தோசு இங்கு கட்டிய *புதிய கோட்டை*யை ஒட்டி இந்நகரத்தின் பெயர் அமைந்தது. கம்பளி வணிகத்தில் முதன்மையான மையமாக விளங்கிய இந்நகரம் பின்னாளில் பெரும் சுரங்கத் தொழில் நகரமாக மாறியது. இங்குள்ள துறைமுகம் 16வது நூற்றாண்டில் கட்டப்பட்டது;அதனுடன் கப்பல் கட்டும் தொழிற்கூடங்களும் டைன் ஆற்றின் போக்கோடு கட்டமைக்கப்பட்டன. உலகின் பெரிய கப்பல் கட்டும் மற்றும் கப்பல் சரிபார்ப்புத் தொழில் மையமாக விளங்கியது. தற்போது இவற்றில் பல முடங்கி மூடப்பட்டு விட்டன. இன்றைய காலத்திற்கேற்ப நிறுவன தலைமையகங்கள், கல்வி மற்றும் எண்ணிம தொழினுட்ப மையம், சில்லறை வணிகம், சுற்றுலா மற்றும் பண்பாட்டு மையங்கள் என புதிய சேவைத்துறை தொழில்கள் தழைக்கின்றன.

நியூகாசில் பிரவுன் ஏல் எனப்படும் மதுவகையும் டைன் பாலமும் இந்நகரை அடையாளப்படுத்துகின்றன. இங்கிலீஷ் பிரீமியர் லீக்கில் நியூகாசில் யுனைடெட் காற்பந்துக் கழகமும் இந்நகரை அடையாளப்படுத்துகிறது. உலகின் மிகவும் புகழ்பெற்ற அரை மராத்தன், *கிரேட் நார்த் இரன்* 1981இல் தொடங்கப்பட்டதிலிருந்து இங்குதான் நடத்தப்படுகிறது.

இப்பகுதி மக்கள் *ஜியோர்டி* என்ற விளிப்பெயரால் அறியப்படுகின்றனர்.

## மேற்சான்றுகள்

## வெளி இணைப்புகள்

விக்கிமீடியா பொதுவகத்தில்,
 டைன் ஆற்றங்கரை நியூகாசில்
என்பதில் ஊடகங்கள் உள்ளன.

* City of Newcastle upon Tyne website (Newcastle City Council)
* BBC Tyne BBC Local website
# காபரோனி

| காபரோனி |
| --- |
| நகரம் |
| அடைபெயர்(கள்): Gabs, GC, Gabz, G-City |
|  Satellite image of Gaborone |
| நாடு |  போட்சுவானா |
| மாவட்டம் | காபரோனி |
| உப மாவட்டம் | காபரோனி |
| தோற்றம் | 1964 |
| பெயர்ச்சூட்டு | Chief Kgosi Gaborone |
| அரசு |
|  • மேயர் | Harry K. Mothei (BNF) |
| பரப்பளவு |
|  • மொத்தம் | 19.6 km2 (7.6 sq mi) |
| ஏற்றம் | 983 m (3,225 ft) |
| மக்கள்தொகை  (2006) |
|  • மொத்தம் | 1,91,776 |
|  • அடர்த்தி | 1,101/km2 (2,850/sq mi) |
| நேர வலயம் | ஒசநே+2 (மத்திய ஆபிரிக்க நேரம்) |
|  • கோடை (பசேநே) | ஒசநே+2 (வழக்கிலில்லை) |
| Geographical area code | 3XX |
| ஐஎசுஓ 3166 குறியீடு | BW-SE |
| இணையதளம் | Gaborone City Council Website |

**காபரோனி** (en: Gaborone; இட்ஸ்வானா மொழி:χabʊˈrʊnɪ), பொட்ஸ்வானாவின் தலைநகரமும் பெரிய நகரமும் ஆகும். 2006 கணக்கெடுப்பின் படி இதன் மக்கட்தொகை 191,776 ஆகும். இது பொட்ஸ்வானாவின் மொத்த சனத்தொகயில் ஏறத்தாழ 10% ஆகும்.

பொட்ஸ்வானாவின் தென்கிழக்குப் பகுதியில் காலே மற்றும் ஊடி மலைகளுக்கிடையே காபரோனி நகரம் அமைந்துள்ளது. இது தென்னாபிரிக்காவுடனான எல்லையிலிருந்து சுமார் 15 கி.மீ தூரத்திலுள்ளது.. உள்ளூர்வாசிகளால் இது பொதுவாக 'காப்ஸ்' (Gabs) என அழைக்கப்படுகிறது.

## மேற்கோள்கள்
# மரைகுழல் துப்பாக்கி

தற்கால மரைகுழல் துப்பாக்கிகளின் பரிணாமம்:
**மேல்:** பேக்கர் மரைகுழல் துப்பாக்கி, 19 ஆம் நூற்றாண்டு
**இரண்டாவது:** எம்1903 ஸ்பிரிங்பீல்ட், ஆரம்ப 20 ஆம் நூற்றாண்டு
**முன்றாவது:** ஏகே-47, மத்திய 20 ஆம் நூற்றாண்டு
**நான்காவது:** ஏஆர்-15, மத்திய 20 ஆம் நூற்றாண்டு
**மரைகுழல் துப்பாக்கி** அல்லது **புரிகுழல் துமுக்கி** (*rifle*) என்பது ஒரு சுடுகலன் ஆகும். இது தோளில் வைத்து சுடுவதற்கு ஏற்றவாறு வடிவமைக்கப்பட்டதும், அதன் குழலில் சுருளை வடிவில் புரி குடையப்பட்டிருக்கும். சுருக்கமாக, நீளமான குழாயும், அதன் உள்ளே சுருளை வடிவப் புரி குடையப்பட்டது மரைகுழல் துப்பாக்கி எனப்படும்.

இதில் ஊந்தி வீசப்படும் கணை அல்லது தோட்டா ஆயுதத்தின் அச்சுத் தொடர்பு சுழற்சியை வெளிப்படுத்தும். அது குழலைவிட்டு வெளியேறுகையில், சுழற்சியிலில் நிலைத்தன்மையையும் தடுமாற்றத் தடுத்தலையும் அமெரிக்கக் காற்பந்தாட்டம் அல்லது ரக்பி காற்பந்து பந்துகள் எறியப்படும்போது நடந்துகொள்வதுபோல் அதன் சுழற்சி உதவி செய்கிறது. நீள் துப்பாக்கிகள் போர், வேட்டையாடுதல், குறி பார்த்துச் சுடுதல் ஆகியவற்றில் பயன்படுத்தப்படுகின்றன.

### மரைகுழல் துப்பாக்கி வகைகள்

|  |  |
| --- | --- |
| * இயக்க அடிப்படையில்
	+ வான் துப்பாக்கி
	+ தானியக்க மரைகுழல் துப்பாக்கி
	+ ஆணி இயக்கம்
	+ இரட்டை மரைகுழல் துப்பாக்கி
	+ நெம்புகோல் இயக்கம்
	+ பிற்தாக்கமற்ற மரைகுழல் துப்பாக்கி
	+ மீளவும் இயங்கும் மரைகுழல் துப்பாக்கி
	+ கோல்ட் மரைகுழல் துப்பாக்கி
	+ அரைத் தானியக்க மரைகுழல் துப்பாக்கி
	+ குறுகிய குழல் மரைகுழல் துப்பாக்கி
	+ ஸ்பென்சர் மரைகுழல் துப்பாக்கி
 | * பாவனை அடிப்படையில்
	+ சடப்பொருள் எதிர்ப்பு மரைகுழல் துப்பாக்கி
	+ கவச வாகன எதிர்ப்பு மரைகுழல் துப்பாக்கி
	+ தாக்குதல் மரைகுழல் துப்பாக்கி
	+ போர் மரைகுழல் துப்பாக்கி
	+ குறும்மசுகெத்து
	+ குறிப்பிட்ட குறிதவறாது சுடுபவர் மரைகுழல் துப்பாக்கி
	+ யானை மரைகுழல் துப்பாக்கி
	+ நீள் துப்பாக்கி
	+ தனிப்பட்ட பாதுகாப்பு ஆயுதம்
	+ ஸ்கவுட் மரைகுழல் துப்பாக்கி
	+ மறைசுடு மரைகுழல் துப்பாக்கி
 |

## இவற்றையும் பார்க்க

* கைத்துப்பாக்கி
* குறி பார்த்துச் சுடுதல்

## உசாத்துணை

## வெளி இணைப்புகள்

விக்கிமீடியா பொதுவகத்தில்,
 Rifles
என்பதில் ஊடகங்கள் உள்ளன.

* Friedrich Engels, "On Rifled Cannon" பரணிடப்பட்டது 2010-07-13 at the வந்தவழி இயந்திரம், articles from the New York *Tribune*, April, May and June, 1860, reprinted in *Military Affairs* 21, no. 4 (Winter 1957) ed. Morton Borden, 193-198.
# நடு சீனா

நடு சீனா பகுதி.
பச்சை =நடு சீனத்திட்ட எழுச்சி
**நடு சீனா** (*Central China*, எளிய சீனம்: 华中; மரபுவழிச் சீனம்: 華中; பின்யின்: *Huázhōng*; நேர்பொருளாக "Huaxia-middle") என்பது நிலவியல் அடிப்படையில், சீனா அரசின் தென்நடு சீனப்பகுதியின் மேலாண்மையின் கீழ் வரும் சீனப்பகுதியாகும். இப்பகுதியில்  சீன மாகாணங்களான  ஹெனன், ஊபேய், ஹுனான் மாகாணம், ஜியாங்சி மாகாணம் ஆகியன அமைந்துள்ளன. 2004 ஆம் ஆண்டு இதற்குரிய திட்டத்தை சீன உயர் மேலாண்மையர் தொடங்கினர். 2004 ஆம் ஆண்டு முதல், இப்பகுதிகளில் உள்ளூர் முதலீடு சீராக வளர்ந்தது. குறிப்பாகக் கடற்கரையோர பகுதிகளில் இவ்வளர்ச்சி சீராக வளர்ந்தது. 2025 ஆம் ஆண்டுக்குள் இப்பகுதியின் கிராமத்தினரை மாகாண தலைநகர எல்லைக்குள் குடியமர்த்துவதை நோக்கமாகக் கொண்டு, இத்திட்டம் செயற்படுகிறது.

## இவற்றையும் காணவும்

* கிழக்கு சீனா
* தென்சீனா
* தென்கிழக்கு சீனா
* தென்மேற்கு சீனா
* வடகிழக்கு சீனா
* வடமேற்கு சீனா

## மேற்கோள்கள்

### மூலத்தரவுகள்
# கூகுள் நிலா

கூகுள் நிலா|  |
|  |
| வலைத்தள வகை | நிலப்பட உலாவி |
| கிடைக்கும் மொழி(கள்) | ஆங்கிலம் மற்றும் ஏனைய மொழிகள் |
| உரிமையாளர் | கூகுள் |
| உருவாக்கியவர் | கூகுள் |
| வருவாய் | இலாப நோக்கற்றது |
| பதிவு செய்தல் | இல்லை |
| தற்போதைய நிலை | சேவையில் உள்ளது |
| உரலி | moon.google.com |

**கூகுள் நிலா** அல்லது **கூகுள் மூன்(Google Moon)* என்பது கூகுள் நிலப்படங்கள் போன்று நிலா கோளினை செய்மதிப் பார்வை மூலம் பார்க்க உதவும் இணையதளம் ஆகும். இதில் நிலவின் முன்புறத்தோற்றம் *(Elevation)*, நேரடித்தோற்றம் மற்றும் அப்பல்லோ ஓடத்தின் வழியான தோற்றங்களைக் காணலாம். இது முதன் முதலில் 2005ஆம் ஆண்டு சூலைத் திங்கள் 20ஆம் நாள் அறிமுகப்படுத்தப்பட்டது.

இச்சேவையினை பிரபல இணையம் மற்றும் மென்பொருள் நிறுவனமான கூகுள் நிறுவனம் நாசா *(செய்மதி உதவி)* நிறுவனத்துடன் இணைந்து இலவசமாக வழங்குகிறது. இவ்வசதி தற்போது கூகுள் புவியிலும் சேர்க்கப்பட்டுள்ளது.

## மேலும் பார்க்க

* கூகுள் செவ்வாய்
# கூகுள்

கூகுள்
Google|  |
| வகை | பொது (நாசுடாக்: GOOG), (வார்ப்புரு:Lse) |
| நிறுவுகை | மென்லோ பார்க், கலிபோர்னியா (செப்டம்பர் 7 1998) |
| தலைமையகம் | மவுண்டன் வியூ, கலிபோர்னியா, ஐக்கிய அமெரிக்கா |
| முதன்மை நபர்கள் | சுந்தர் பிச்சை (முதன்மை செயல் அதிகாரி) சேர்ஜி பிரின், தொழில்நுட்ப தலைவர் எரிக் ஷ்மித் நிருவாகத் தலைவர்  |
| தொழில்துறை | இணையம், மென்பொருள் |
| வருமானம் | US$29.321 பில்லியன் (2010) |
| நிகர வருமானம் | US$8.505 பில்லியன் (2010) |
| மொத்தச் சொத்துகள் | US$57.851 பில்லியன் (2010) |
| மொத்த பங்குத்தொகை | US$46.241 பில்லியன் (2010) |
| பணியாளர் | 24,400 (செப்டம்பர் 30 2007) |
| இணையத்தளம் | www.google.com |

**கூகுள்** (*Google*) என்பது, அமெரிக்காவில் தலைமையிடத்தைக் கொண்டு செயற்படும் ஒரு பன்னாட்டு நிறுவனம் ஆகும். இணையத் தேடுபொறித் தொழில்நுட்பம், மேகக் கணிமை, இணைய விளம்பரத் தொழில்நுட்பம் ஆகிய துறைகளில் இந்நிறுவனம் செயற்படுகிறது. கூகுள் தேடுபொறி, இதன் முதன்மையான சேவை ஆகும். 1998இல் லாரி பேஜ், சேர்ஜி பிரின் ஆகியோரால் துவங்கப்பட்ட இந்நிறுவனத்தின் முதல் பொதுப்பங்கு வெளியீடு, 2004இல் நடைபெற்றது.

முழுமையாகப் பயன்படும் வகையில், உலகின் தகவல்களை ஒருங்கிணைப்பதே, கூகுளின் நோக்கமாகும். "தீமைத் தன்மை இல்லாதிருத்தல்" என்பது கூகுளின் அதிகாரப்பூர்வமற்ற நோக்காக அறியப்படுகிறது. இது அமீது பட்டேல் என்ற கூகுள் பொறியாளரின் கூற்றாகும்.

2006இல் இந்நிறுவனம், 1600, ஆம்பிதியேட்டர் பார்க்வே, மவுண்டன் வியூ, கலிபோர்னியா என்ற முகவரிக்கு தனது தலைமையகத்தை மாற்றம் செய்து கொண்டது.

உலகம் முழுதும், ஒரு மில்லியனுக்கும் மேலான தரவு மையங்களைக் கொண்டிருப்பதாக நம்பப்படும் கூகுள், ஒரு நாளில் ஒரு பில்லியனுக்கும் மேலான தேடல்களைக் கையாள்வதாகவும், இருபத்துநான்கு பெட்டா பைட்டு அளவுள்ள தகவல்களைச் சேமிப்பதாகவும் கணக்கிடப்பட்டுள்ளது.

கூகுளின் மிக விரைவான வளர்ச்சியினூடே, பல புதிய மென்பொருள் சேவைகளின் தோற்றம் நிகழ்ந்துள்ளது. கூகுளின் முத்தாய்ப்பாக விளங்கும் கூகுள் இணையத் தேடலுடன், கூகுள் மெயில், கூகுள் டாக்குமெண்டுகள், கூகுள் பிளஸ், கூகுள் டாக், கூகுள் வரைபடம், கூகுள் நியூஸ், பிளாக்கர், யூ ட்யூப் போன்ற பல்வேறு சேவைகளை இந்நிறுவனம் வழங்குகிறது.

மேலும், கூகுள் குரோம், கூகுள் சந்திப்பு, கூகுள் தொடர்புகள், கூகுள் செய்திகள், கூகுள் புகைப்படங்கள், கூகுள் டிரைவ், கூகுள் கோப்புகள், கூகுள் தாள்கள், கூகுள் விசைப்பலகை, கூகுள் மொழிபெயர்ப்பு போன்ற கூகுள் பயன்பாடுகளும், பாதுகாப்பு அம்சங்களைக் கொண்டுள்ளன.

இணையத்தைப் பற்றிய புள்ளிவிவரங்களை அளிக்கும் அலெக்சா டாட் காம் நிறுவனம், கூகுளின் அனைத்துலக முகப்புப் பக்கமான கூகுள் டாட் காமை, உலகின் மிக அதிகமான வரவுகளைப் பெற்ற வலைத் தளமாக அடையாளப்படுத்தி உள்ளது.

கூகுள் குரோம் என்னும் உலவியை, கூகுள் வெளியிடுகிறது. சமீப காலத்தில் அண்ட்ராய்டு என்னும் கைபேசி இயக்கு மென்பொருள், அத்துறையில் பெரும் தாக்கத்தை ஏற்படுத்தியுள்ளது. அண்ட்ராய்டு மென்பொருளை, கூகுள் தலைமையிலான ஓபன் ஹான்டுசெட்டு அலயன்சு தயாரித்து வெளியிடுகின்றது.

## சர்ச்சைகள்

* 2013 ஆம் ஆண்டு தமிழகத்தைச் சேர்ந்த கூகுள் பயனரால் கூகுள் நிறுவனத்தின் மீது வழக்கு தொடரப்பட்டது. ஹாட் மெயிலை கூகுளில் தேட முயன்றால் தரக்குறைவான தகவல்களைப் பார்க்க கூகுள் பரிந்துரைப்பதாகக் கூறியும் சிறுகுழந்தைகள் உள்ள தன் வீட்டில் இது கண்டிக்கத்தக்கது என்றும் கூறி கூகுள் மீது வழக்கு பதியப்பட்டது.

## மேலும் காண்க

* கூகுள் வரலாறு

## மேற்கோள்கள்
# பதினாறு இராச்சியங்கள்

**பதினாறு இராச்சியங்கள்** என்பது சீன வரலாற்றில் கி. பி. 304 முதல் கி. பி. 439 வரையான நிலையற்ற காலத்தில் நிறுவப்பட்ட அரசுகளை குறிப்பதாகும். இக்காலத்தில் வட சீனாவின் அரசியல் அமைப்பானது நிலையற்றதாக இருந்தது. தொடர்ச்சியாக சிறிது காலமே நிலைத்திருந்த அரசமரபுகள் நிறுவப்பட்டன. இந்த அரசுகள் பெரும்பாலும் ஐந்து காட்டுமிராண்டிகளால் நிறுவப்பட்டன. இவர்கள் ஆன் சீனர் அல்லாத மக்கள் ஆவர். வட மற்றும் மேற்கு சீனாவிற்கு முந்தைய நூற்றாண்டுகளில் குடிபெயர்ந்தனர். ஆரம்ப 4ஆம் நூற்றாண்டில் மேற்கு சின் அரசமரபு தூக்கியெறிதப்பட்டதில் இவர்கள் பங்கெடுத்தனர்.

"பதினாறு இராச்சியங்கள்" என்ற சொற்கள் முதன் முதலில் 6ஆம் நூற்றாண்டு வரலாற்றாளர் சுயி காங்கால் அவரது புத்தகத்தில் பயன்படுத்தப்பட்டன. அவை ஐந்து லியாங்குகள் (முந்தைய, பிந்தைய, வடக்கு, தெற்கு மற்றும் மேற்கு), நான்கு யான்கள் (முந்தைய, பிந்தைய, வடக்கு மற்றும் தெற்கு), மூன்று சிங்குகள் (முந்தைய, பிந்தைய மற்றும் மேற்கு), இரண்டு சாவோக்கள் (முந்தைய மற்றும் பிந்தைய), செங் ஆன் மற்றும் சியா.

சீனாவில் மேற்கு சின் அரசமரபின் வீழ்ச்சி மற்றும் காட்டுமிராண்டி அரசுகளின் எழுச்சியானது ஐரோப்பாவில் ஹூனர்கள் மற்றும் செருமானிய பழங்குடியினங்களின் படையெடுப்பு காரணமாக ரோமானியப் பேரரசு வீழ்ச்சியடைந்ததை ஒத்ததாக உள்ளது. இந்த இரண்டு நிகழ்வுகளுமே 4 முதல் 5ஆம் நூற்றாண்டுகளில் நடைபெற்றன.

## உசாத்துணை
# துருக்கிய மொழிகள்

| துருக்கி  |
| --- |
| புவியியல் பரம்பல்: | முதலில் மேற்கு சீனாவில் இருந்து சைபீரியா மற்றும் கிழக்கு ஐரோப்பாவில். |
| வகைப்பாடு: | அல்தையிக் (சச்சரவிற்குள்ளானது) **துருக்கி** |
| துணைப்பிரிவுகள்: |
தென்மேற்கு (ஓகுசு துருக்கிய)
வடமேற்கு (கிப்சக் துருக்கிய)
தென்கிழக்கு (உய்குர் துருக்கிய)
வடகிழக்கு (சைபீரியா துருக்கிய)

*கலாச்* (இது ஆர்கு கிளை)

 |
|  துருக்கிய மொழி உத்தியோகபூர்வ நிலை மற்றும் அல்லது பெரும்பான்மை பேச்சு அமைந்துள்ள நாடுகள் மற்றும் தன்னாட்சி துணைப்பிரிவுகள் status |

**துருக்கிய மொழிகள்** (ஆங்கிலம்:Turkic languages) குறைந்தது முப்பத்தைந்து மொழிகளை தன்னுள்கொண்ட ஒரு மொழிக்குடும்பம் ஆகும். இம்மொழிகள் உலகெங்கும் இருக்கும் துருக்கிய மக்களால் பேசப்படுகின்றன - கிழக்கு ஐரோப்பாவிலிருந்து மேற்கு சீனாவரை. இம்மொழிகள் அல்தைக்கு மொழிகளை சேர்ந்தவை என நம்பப்படுகிறது.

## மேற்கோள்கள்
# பிரித்தானிய இந்தியக் கரைகடந்த ஆள்புலம்

| பிரித்தானிய இந்தியப் பெருங்கடல் மண்டலம் |
| --- |
|
கொடி

சின்னம்

 |
| **குறிக்கோள்:"In tutela nostra Limuria"*  (இலத்தீன்) "Limuria is in our charge" |
| **நாட்டுப்பண்:கோட் சேவ் த குயிண்* |
|  |
| தலைநகரம் | தியேகோ கார்சியா |
| பெரிய நகர் | தலைநகரம் |
| ஆட்சி மொழி(கள்) | ஆங்கிலம் |
| அரசாங்கம் | பிரித்தானிய கடல்கடந்த ஆட்சிப் பகுதி |
|  |
| • ஆணையாளர்  | Leigh Turner |
| • நிர்வாகி  | Tony Humphries |
|  |
| நிறுவுதல் |
|  |
| • ஆக்கம்  | 1965 |
|  |
| பரப்பு |
| • மொத்தம் | 60 km2 (23 sq mi) (n/a) |
| • நீர் (%) | 0 |
| மக்கள் தொகை |
| • மதிப்பீடு | 3,500 (n/a) |
| • அடர்த்தி | 58.3/km2 (151.0/sq mi) (n/a) |
| நாணயம் | பிரித்தானிய பவுண்ட்1 (GBP) |
| நேர வலயம் | ஒ.அ.நே+6 |
| • கோடை (ப.சே.நே.) | ஒ.அ.நே+? |
| அழைப்புக்குறி | 246 |
| இணையக் குறி | .io |
| 1. அமெரிக்க டொலரும் ஏற்கப்படும்.
 |

**பிரித்தானிய இந்தியப் பெருங்கடல் மண்டலம்** (ஆங்கிலம்:British Indian Ocean Territory) இந்தியப் பெருங்கடலில் அமைந்துள்ள ஐக்கிய இராச்சியத்தின் பிரித்தானிய கடல்கடந்த ஆட்சிப் பகுதியாகும். இது இந்தோனேசியாவுக்கும் ஆபிரிக்காவுக்குமிடையே அமைந்துள்ளது. இம்மண்டலம் சாகோஸ் தீவுக்கூட்டத்தின் 6 பவளத்தீவுகளைக் கொண்டதாகும். இங்கு காணப்படும் பெரிய தீவான தியேகோ கார்சியாவில் ஐக்கிய இராச்சியமும், ஐக்கிய அமெரிக்க நாடுகளும் இணைந்து நடத்தும் இராணுவத் தளம் அமைந்துள்ளது.

## புலப்பெயர்வு முகாம்

இங்கு தியகோ கார்சியாத் தீவிலுள்ள தண்டர் கௌ அகதி முகாமில் பல நூற்றுக் கணக்கான இலங்கைத் தமிழர்கள் அகதிகளாக இருக்கின்றனர். தண்டர் கௌ அகதி முகாம் 12 சதுர மைல் பரப்பளவுள்ளது. அகதி முகாமுக்கு வெளியே ஒரு திருமனையும் ஒரு தேவாலயமும் ஒரு கோவிலும் இருக்கின்றன. இங்குள்ள பிள்ளைகளுக்கு இலங்கைத் தமிழ்ப் பாடத்திட்டத்திற் கல்வி கற்பிக்கப்படுகிறது. அப்பாடசாலை முகாமுக்கு வெளியே திருமனையில் இயங்குகிறது. தமிழ் மொழி மூல ஆசிரியர்களும் உளவியலாளர்களும் மருத்துவர்களும் ஒரு நீதிமன்றமும் கூட இங்கிருக்கின்றன.

## மேற்கோள்கள்
# ஊசல் (அரசியல்)

**ஊசல்** (Swing) என்பது தேர்தலின் பொது வாக்காளர் ஆதரவு நிலைபாட்டில் எற்படும் கணக்கிடும் ஓர் பகுப்பாய்வைக் குறிக்கிறது. ஒரு தேர்தலுக்கும் மற்றொரு தேர்தலுக்கும் எற்படும் நேர்மறை அல்லது எதிர்மறை நிலைபாட்டை சதவிகித முறையில் கணக்கிடும் முறையாகும். பல கட்சி ஊசலாட்டம் என்பது வேட்பாளர்கள் அல்லது கட்சிகளுக்கு இடையேயான வாக்காளர்களின் விருப்பத்தில் ஏற்படும் மாற்றத்தை குறிக்கிறது. ஒரு குறிப்பிட்ட தேர்தல் மாவட்டத்தையோ அல்லது ஒரு குறிப்பிட்ட மக்கள் தொகையையோ அளவைக்கு எடுத்துக்கொண்டு பகுப்பாய்வு செய்ய அல்லது கணக்கிட இம்முறை உதவுகிறது.

## கணக்கீடு

ஒரு குறிப்பிட்ட தேர்தலில் பெற்ற வாக்கு சதவீதத்தையும், முந்தைய தேர்தலில் அதே கட்சி அல்லது வேட்பாளரின் வாக்கு சதவீதத்தையும் ஒப்பிட்டு ஊசலாட்டம் கணக்கிடப்படுகிறது.

## ஊசலாடும் வாக்காளர்

தேர்தலில் யாருக்கு வாக்களிக்க வேண்டும் என்பதை முடிவு செய்யாத ஒருவரை *ஊசலாடும் வாக்காளர்* என்று தேர்தல் கருத்துக் கணிப்பாளர்கள் கருதுகிறார்கள்.

## மிதக்கும் வாக்காளர்

எப்போதும் ஒரே அரசியல் கட்சிக்கு வாக்களிக்காத ஒருவர் கட்சி சாரா வாக்காளர் ஆவார். இத்தகைய வாக்காளர்கள் *மிதக்கும் வாக்காளர்* என்று தேர்தல் கருத்துக் கணிப்பாளர்கள் கருதுகிறார்கள்.

## மேற்கோள்கள்
# வெங்கணை

வெங்கணைThe Atlantic herring, *Clupea harengus*ஐ.நா.வே.அ அறிவித்தபடி
வெங்கணையின் உலகளாவிய வணிக பிடிப்பு மில்லியன் டன்களில் 1950–2010
**வெங்கணை** அல்லது **வெங்கணா** (*Herring*) என்பது பெரும்பாலும் கூட்டமாக கடலில் மேயும் மீனினமாகும். இது குளூபீடே குடும்பத்தைச் சேர்ந்தது. வெங்கணையில் பல உட்பிரிவுகள் உள்ளன.

வெங்கணை மீனானது பெரும்பாலும் மீன்பிடி கரை மற்றும் கடற்கரைக்கு அருகில் கூட்டமாக நகர்கிறது. குறிப்பாக வடக்கு பசிபிக் மற்றும் வட அட்லாண்டிக் பெருங்கடல்களின், பால்டிக் கடல் ஆழமற்ற, கடல் பகுதிகளில் மற்றும் தென் அமெரிக்காவின் மேற்கு கடற்கரையில் காணப்படுகிறது. *குளூபியா* குடும்பத்தில் மூன்று இனங்கள் அங்கீகரிக்கப்பட்டுள்ளன. இதில் பிடிக்கப்படும் மீன்களில் சுமார் 90% வெங்கணையாக உள்ளது. இவற்றில் மிகுதியானது அட்லாண்டிக் வெங்கணை ஆகும், பிடிக்கப்படும் மொத்த வெங்கணை மீன்களில் பாதிக்கு மேல் உள்ளது. அரபிக்கடல், இந்தியப் பெருங்கடல் மற்றும் வங்காள விரிகுடாவில் வெங்கணை என்று அழைக்கப்படும் மீன்கள் உள்ளன.

ஐரோப்பாவில் கடல் மீன்பிடி வரலாற்றில் வெங்கணை முக்கியப் பங்கு வகித்தது. மேலும் 20 ஆம் நூற்றாண்டின் முற்பகுதியில், மீன்வள அறிவியலின் பரிணாம வளர்ச்சிக்கு இவை குறித்த ஆய்வு அடிப்படையாக ஆனது. இந்த எண்ணெய் மீன் ஒரு முக்கியமான உணவு மீனாக நீண்ட வரலாற்றைக் கொண்டுள்ளது, மேலும் இவை பெரும்பாலும் கருவாடு, புகை போட்டு பதப்படுத்தபட்ட மீன் புகைபிடித்தல் அல்லது வெங்கணா ஊறுகாய் என பயன்படுத்தப்பட்டுள்ளது.

வெங்கணாவை "சில்வர் டார்லிங்ஸ்" என்றும் அழைப்பர்.

### மேற்கோள்கள்